Captain America: The Winter Soldier
„Captain America: The Winter Soldier“ (tarjimasi „Kapitan Amerika: Qish askari“) — 2014-yilda chiqarilgan superqahramonlik filmi; „Marvel kinematografiya koinoti“ (MKK) mediafranshizasidagi toʻqqizinchi film; „Captain America: The First Avenger“ (2011) filmining davomi. Marvel Comics komikslaridagi ayni nomli personajga asoslangan. Marvel Studios tomonidan ishlangan, Walt Disney Studios Motion Pictures tomonidan esa tarqatilgan. Filmga Anthony va Joe Russolar rejissyorlik qilgan. Ssenariyni Christopher Markus va Stephen McFeely yozgan. Bosh rollarni Chris Evans (Steve Rogers / Kapitan Amerika rolida), Scarlett Johansson, Sebastian Stan, Anthony Mackie, Cobie Smulders, Frank Grillo, Emily VanCamp, Hayley Atwell, Toby Jones, Jenny Agutter, Robert Redford va Samuel L. Jackson ijro etgan. „Captain America: The Winter Soldier“ premyerasi 2014-yilning 13-martida Los-Anjeles shahrida boʻlib oʻtgan. Prokatlarda umumjahon boʻylab $714 million mablagʻ toʻplab, 2014-yilning yettinchi eng kassabop filmiga aylangan. Filmning davomi — „Captain America: Civil War“ 2016-yil chiqarilgan.